Den kanskje mest kjente militære Land Rover er «Pink Panther»-modellene. Omtrent 100 Series IIA ble tilpasset for fjernoppklaring av den britiske spesialstyrken SAS. For ørkenbruk ble de ofte malt rosa, derav navnet. Vognene ble utstyrt med blant annet solkompass, maskingevær, større drivstofftanker og røykgranatkastere. Lignende tilpasninger er også gjort senere på Series III og 90/110/Defender.